Nianzapuso

La **Nianzapuso**, **Njanza apuso** aŭ **Bruna apodo** (*Apus niansae*), estas mezgranda birdo, laŭ aspekto simila al hirundo aŭ murhirundo. Ĝi estas, tamen, tute nerilata al tiuj paseroformaj specioj, ĉar la apusoj estas en la ordo Apodoformaj. La simileco inter tiuj grupoj estas konsekvenco de konverĝa evoluo respegulante similajn vivmanierojn. Apusoj havas tre mallongajn krurojn, kiujn ili uzas nur por alkroĉiĝi al vertikalaj surfacoj. Ili neniam sidiĝas libervole sur la tero, kaj pasigas la plejparton de sia vivo en la aero, manĝante insektojn, kiujn ili kaptas per siaj bekoj. Ili eĉ trinkas dumfluge. Tiu ĉi specio troviĝas en Eritreo, Etiopio, Kenjo, Somalio, Suda Sudano, Tanzanio, kaj Ugando. estas mezgranda birdo kun glataj flugiloj, kune kun malgranda kaj kompakta kapo. Ĝi havas mallongan, forkoforman voston, malakrajn vostoplumojn, kaj malgrandajn kovrilojn. Kontraste al sia kapo kaj torso, la eksteraj flugiloj de la Njanza apuso estas palbrunaj kune kun pala gorĝo. En naturo, la Njanza apuso estas ofte nevidata kaj malfacile identigebla sen bona vido aŭ klara bildo. Ĝi estas ofte vidata dum la pluvsezono kaj malofta dum sekaj partoj de la jaro. La anatomio de la Njanza apuso ne estas bone konata.

## Subspecioj 
Estas jenaj 2 subspecioj: 
* *Apus niansae niansas*
* *Apus niansa somalicus*

## Habitato 
La Njanza apuso troveblas en areoj de alta altitudo, gorĝoj, klifofacoj, kaj homaj setlejoj kiel urboj kaj vilaĝoj. Ĝi estis vidita en lokoj kiel Eritreo, okcidenta Etiopio, orienta Ugando, okcidenta Kenjo, kaj norda Tanzanio. La Njanza apuso uzas malsekajn areojn por serĉi nutraĵfontojn kaj malofte troveblas en malaltaj areoj.

## Migrado 
La Njanza apuso estis registrita de marto ĝis septembro en Norda Somalio kiel parte migranta birdo. Ĝi estas ankaŭ surtera birdo, kiu estis vidita dum la pluvsezono de februaro ĝis aprilo kaj de junio ĝis septembro ene de la kolonioj de Adis-Abebo. Depende de ĝia vivejo, la Njanza apuso povas esti sidlokema kaj oni kredas, ke populacioj el Kenjo estas travintrantaj birdoj.

## Ekologio 
La Njanza apuso estas kadavromanĝanta birdo, kiu manĝas aliajn mortintajn bestojn. Ĝi ankaŭ konsumas insektojn kiel muŝojn, skarabojn kaj abelojn. La Njanza apuso estas plej aktiva en la fruaj matenoj proksime de tagiĝo, kaj videblas unu ĝis du horojn antaŭ sunsubiro, kaj manĝas dum la tuta tago. Kiam nestado aperas inter la Njanzaj apusoj, ĝi restas tie dum la tuta tago, anstataŭ strikte ĉe tagiĝo aŭ krepusko.

## Reproduktado 
La Njanza apuso nestas en kolonioj ĉirkaŭ krutaj rokaj regionoj, gorĝoj, klifofacoj, inter altaj konstruaĵoj, kaj sub domtegmentaj randoj en aerklapoj. Ĝi kutime nestas dum du periodoj de pluvsezonoj, kie junio ĝis septembro estas la plej optimuma sezono kaj februaro ĝis aprilo, kiu estas malpli malofta tempo. La Njanza apuso konstruas sian neston uzante plumojn, herbon kaj salivon. Se ĝi ne povas trovi sufiĉe da materialo por sia nesto, la Njanza apuso foje uzas koton kaj betonfragmentojn. Post kiam ĝiaj ovoj estas demetitaj, la kovoperiodo de la Njanza apuso estas minimume de dek naŭ tagoj.

## Referencoj 
* *Swifts* de Chantler kaj Driessens, 

## Eksteraj ligiloj
Kategorio:Apusedoj
Kategorio:Birdoj de Afriko